KOMISIJOS SPRENDIMAS
1991 m. birželio 14 d.
iš dalies keičiantis Tarybos sprendimą 79/542/EEB dėl trečiųjų šalių, iš kurių valstybės narės leidžia importuoti galvijus, kiaules ir šviežią mėsą, sąrašo sudarymo ir papildantis mėsos produktų sąrašą
(91/361/EEB)
EUROPOS BENDRIJų KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis ir ožkas, kiaules bei šviežią mėsą ir mėsos produktus iš trečiųjų šalių1 su paskutiniais pakeitimais, padarytais Direktyva 91/69/EEB2, ypač į jos 3 straipsnį,
kadangi Tarybos direktyva 89/227/EEB3 išplėtė Direktyvos 72/462/EEB taikymo sritį, kad ji būtų taikoma mėsos produktų importui;
kadangi Tarybos sprendimu 79/542/EEB4 su paskutiniais pakeitimais, padarytais Komisijos sprendimu 90/485/EEB5, buvo patvirtintas trečiųjų šalių, iš kurių valstybės narės leidžia importuoti galvijus, kiaules ir šviežią mėsą, sąrašas;
kadangi tą sprendimą dabar reikia iš dalies pakeisti, kad jis būtų taikomas mėsos produktų importui;
kadangi leidžiant importuoti mėsos produktus reikia atsižvelgti į priemones, taikomas šviežios mėsos importui; kadangi kai kuriuos mėsos produktus galima importuoti tik juos tinkamai termiškai apdorojus;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIėMė šį SPRENDIMą:
1 straipsnis
Sprendimas 79/542/EEB iš dalies keičiamas taip:
1. Pavadinimas keičiamas taip:
"1976 m. gruodžio 21 d. Tarybos sprendimas dėl trečiųjų šalių, iš kurių valstybės narės leidžia importuoti galvijus, kiaules, šviežią mėsą ir mėsos produktus, sąrašo sudarymo";
2. 1 straipsnis papildomas tokia dalimi:
"2. Nepažeidžiant 1 dalies nuostatų, valstybės narės importuoja tam tikrus visų naminių gyvūnų rūšių mėsos produktus iš priede nurodytų trečiųjų šalių.
Jei šviežia mėsa yra iš tam tikrų trečiųjų šalių ar jų dalių, iš kurių draudžiama importuoti pagal 1 dalį, vis dėlto valstybės narės gali importuoti iš tokios šviežios mėsos pagamintus produktus, jei šie mėsos produktai buvo specialiai termiškai apdoroti kaip nustatyta priede."
3. Priedas pakeičiamas šio sprendimo priedu.
2 straipsnis
Šis sprendimas yra skirtas valstybėms narėms.
Priimta Briuselyje, 1991 m. birželio 14 d.